Matematika 5. évfolyam

Az Alakzatok című fejezet bevezető óráján használtam segítségül a Szitakötő folyóirat aktuális 2022./59. számát.

A gyerekek rendelkeznek már előzetes ismeretekkel, ezeket kellett felelevenítenünk, majd rendszereznünk.

Megbeszéltük, hogy a vonal lehet egyenes, görbe, törött.

Megbeszéltük, hogy mi a sík, tér, síkidom (a sík zárt vonalakkal körbehatárolt része).

Ezt követően párokban kerestek példát a folyóirat képein:

* Síkidomokra, amiket csak görbe vonalak határolnak.
* Síkidomokra, amiket csak egyenes szakaszok határolnak.
* Síkidomokra, amiket egyenes és görbe szakaszok határolnak.

Azokat a síkidomokat, amiket tudtunk, közösen a matematika nyelvén is megneveztünk. Találtunk kört, ellipszist, háromszöget, négyszöget, téglalapot, négyzetet.

Sok olyat is találtunk, amit csak hétköznapi nevén tudtunk megnevezni.

A gyerekek szívesen vették kézbe a színes folyóiratot, amit egyébként jól ismernek. Meglepődtek, hogy most nem olvasásra használjuk. Motiváltak voltak, mindenki sikerélményhez jutott.